
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1128 

5 Μαίου 2014 


ΑΠΟΦΑΣΕΙ Σ 

Αριθμ. απόφ. 103/8/25.4.2014 

Ειδικός Κανονισμός Διεξαγωγής και Ελέγχου 
του παιγνίου του Λαϊκού Λαχείου. 

Η ΕΠΙΤΡΟΠΗ ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ 

Έχοντας υπόψη: 

1. Τις διατάξεις των άρθρων 16 έως και 23 του ν.3229/ 
2004 (Α 38) και των άρθρων 25 έως και 54 του ν.4002/2011 
(Α 180), όπως αυτές συμπληρώθηκαν και τροποποιήθη¬ 
καν με τις διατάξεις των παραγράφων 10 έως και 26 
του άρθρου 7 του ν.4038/2012 (Α 14), τις διατάξεις των 
άρθρων 22 έως και 24 του ν.4141/2013 (Α 81), τις διατά¬ 
ξεις του άρθρου 74 του ν.4170/2013 (Α 163), τις διατάξεις 
του άρθρου 106 του ν.4209/2013 (Α 253), τις διατάξεις 
των άρθρων 34 και 35 του ν. 4223/2013 (Α 287), και 
συμπληρωματικά τις διατάξεις του ν. 3051/2002 (Α 220) 
σύμφωνα με τις οποίες η Ε.Ε.Ε.Π. είναι αρμόδια, μεταξύ 
άλλων, για την εποπτεία λειτουργίας και διεξαγωγής 
του παιγνίου των κρατικών λαχείων. 

2. Τη με αριθμό 55906/1673/20.12.2011 (Υ.Ο.Δ.Δ. 444) 
απόφαση του Υπουργού Οικονομικών, με τίτλο «Συγκρό¬ 
τηση της Επιτροπής Εποπτείας και Ελέγχου Παιγνί- 
ων (Ε.Ε.Ε.Π.)», όπως τροποποιήθηκε και ισχύει με τη με 
αριθμό 07/590/13.09.2013 (Υ.Ο.Δ.Δ. 451), καθώς και τη με 
αριθμό ΓΔΟΠ 0000031 ΕΞ 2014 (Υ.Ο.Δ.Δ. 24) απόφαση 
του Υπουργού Οικονομικών με την οποία ανανεώθηκε 
η σύνθεση των μελών της Ε.Ε.Ε.Π. 

3. Το ν.4183/2013 (Α 186) με τον οποίο κυρώθηκε η 
Σύμβαση Παραχώρησης του αποκλειστικού δικαιώματος 
παραγωγής, λειτουργίας, κυκλοφορίας, προβολής και 
διαχείρισης των Κρατικών Λαχείων. 

4. Τη με αριθμό 14/2/17.07.2012 (Β 2205) απόφαση της 
Ε.Ε.Ε.Π., με την οποία ρυθμίζονται θέματα Κανονισμού 
Διεξαγωγής και Ελέγχου του παιγνίου των Κρατικών 
Λαχείων, η οποία στην παρούσα, στο εξής, θα αποκα- 
λείται «Κανονισμός Κρατικών Λαχείων». 

5. Τη με αριθμό 103/7/25.4.2014 απόφαση της Ε.Ε.Ε.Π., 
με την οποία τροποποιείται και κωδικοποιείται η με 
αριθμό 14/2/17.07.2012 (Β 2205) απόφαση της Ε.Ε.Ε.Π., με 
την οποία ρυθμίζονται θέματα Κανονισμού Διεξαγωγής 
και Ελέγχου του παιγνίου των Κρατικών Λαχείων. 

6. Τη διάταξη του άρθρου 3 του Κανονισμού Κρατικών 
Λαχείων, σύμφωνα με την οποία ο Φορέας Εκμετάλλευ¬ 


σης υποχρεούται να εκπονήσει σχέδιο Ειδικού Κανο¬ 
νισμού για κάθε Κρατικό Λαχείο, το οποίο υποβάλλει 
προς έγκριση στην Ε.Ε.Ε.Π. 

7. Το με αριθμό 104/10.03.2014 έγγραφο της εταιρείας 
Ελληνικά Λαχεία Α.Ε. 

8. Το γεγονός ότι η παρούσα δεν προκαλεί δαπάνη 
σε βάρος του προϋπολογισμού της Ε.Ε.Ε.Π. 

9. Την από 24.4.2014 εισήγηση του Προέδρου της 
Ε.Ε.Ε.Π. με θέμα «Ειδικός Κανονισμός Διεξαγωγής και 
Ελέγχου του παιγνίου του Λαϊκού Λαχείου». 

10. Την συζήτηση που ακολούθησε, αποφασίζουμε: 

Την έκδοση της παρούσας απόφασης, με την οποία 

ρυθμίζονται θέματα του Κανονισμού Διεξαγωγής και 
Ελέγχου του παιγνίου του Λαϊκού Λαχείου, ως εξής: 

ΕΙΔΙΚΟΣ ΚΑΝΟΝΙΣΜΟΣ ΔΙΕΞΑΓΩΓΗΣ ΚΑΙ ΕΛΕΓΧΟΥ 
ΤΟΥ ΠΑΙΓΝΙΟΥ ΤΟΥ ΛΑΪΚΟΥ ΛΑΧΕΙΟΥ 
ΜΕΡΟΣ Α 

ΓΕΝΙΚΕΣ ΔΙΑΤΑΞΕΙΣ 

Άρθρο 1 
ΟΡΙΣΜΟΙ 

Αδιάθετα Γραμμάτια: Είναι οι Λαχνοί ή/και τα Τεμάχια 
των Λαχνών τα στοιχεία των οποίων καταχωρούνται 
και επαληθεύονται στο Πληροφορικό Σύστημα του Φο¬ 
ρέα Εκμετάλλευσης πριν από τη Κλήρωση την οποία 
αφορούν ως μη Έγκυροι Λαχνοί κατά την έννοια του 
άρθρου 14 του παρόντος Κανονισμού, ή οι Λαχνοί ή/και 
τα Τεμάχια των Λαχνών που εμφανίζονται στο Πληρο¬ 
φορικό Σύστημα κατά την καταληκτική ώρα που θέτει ο 
Φορέας Εκμετάλλευσης ότι δεν έχουν διατεθεί ή έχουν 
επιστραφεί από το Δίκτυο. 

Αίτηση Απόδοσης Κερδών: Είναι η εντολή πληρωμής 
Κέρδους που εκδίδεται είτε από το Φορέα Εκμετάλλευ¬ 
σης είτε από πρόσωπο εξουσιοδοτημένο προς τούτο από 
το Φορέα Εκμετάλλευσης, με την προσκόμιση Έγκυρου 
Κερδοφόρου Λαχνού, στις περιπτώσεις που απαιτείται 
σύμφωνα με τις διατάξεις του Ειδικού Κανονισμού. 

Γραμμάτιο ή Λαχνός: Είναι το υλικό μέσο που ενσω¬ 
ματώνει το δικαίωμα συμμετοχής στην κλήρωση του 
Λαχείου. 

Δημόσια Ανακοίνωση: Είναι κάθε ανακοίνωση του Φο¬ 
ρέα Εκμετάλλευσης, η οποία αναρτάται στον Ιστότοπο 
των Κρατικών Λαχείων και είναι σχετική με το Παίγνιο 
Λαϊκού Λαχείου. 

Δίκτυο: Οι Πωλητές Χονδρικής και Λιανικής του Φορέα 
Εκμετάλλευσης. 

Έγκυρος Κερδοφόρος Λαχνός: Είναι ο Λαχνός που 
αναγνωρίζεται ως τέτοιος από τον Φορέα Εκμετάλ¬ 
λευσης σύμφωνα με τις διατάξεις του παρόντος Κανο¬ 
νισμού και τις εσωτερικές διαδικασίες που εφαρμόζει 
ο Φορέας Εκμετάλλευσης και στον οποίο αντιστοιχεί 
συγκεκριμένο Έπαθλο. 

Ειδικός Κανονισμός: Είναι ο παρών Ειδικός Κανονι¬ 
σμός του Παιγνίου Λαϊκού Λαχείου που εκπονείται και 
εγκρίνεται σύμφωνα με τις διατάξεις του άρθρου 3 του 
Κανονισμού Κρατικών Λαχείων. 

Ειδική Κλήρωση: Είναι η κάθε μη τακτική κλήρωση. 

Έπαθλο/Κέρδος: Είναι το χρηματικό ή/και μη χρηματι¬ 
κό κερδοφόρο αποτέλεσμα προ φόρων που αντιστοιχεί 
σε έναν Έγκυρο Κερδοφόρο Λαχνό. 

Έσοδα: Είναι τα ποσά που έχουν εισπραχθεί από τους 
Παίκτες από την πώληση των Λαχνών, εξαιρουμένων 
των ποσών που έχουν εισπραχθεί από την πώληση 
ελαττωματικών Λαχνών ή Λαχνών που σχετίζονται με 
κληρώσεις οι οποίες αναβλήθηκαν και τα οποία ποσά 
επιστράφηκαν στη συνέχεια στους Παίκτες. ΣταΈσοδα 
προσμετράται και η ονομαστική αξία των Λαχνών που 
αποδίδονται ως Έπαθλα. 

Ιστότοπος των Κρατικών Λαχείων: Είναι η ηλεκτρονική 
διαδικτυακή διεύθυνση του Φορέα Εκμετάλλευσης για 
τα Κρατικά Λαχεία. 

Κανονισμός Κρατικών Λαχείων: Είναι η με αριθμό 
14/2/17.07.2012 (ΦΕΚ Β 2205) απόφαση της Ε.Ε.Ε.Π., καθώς 
και οι εκάστοτε διατάξεις που διέπουν τη λειτουργία, 
την παραγωγή και τη διαχείριση των Κρατικών Λαχείων, 
όπως θεσπίζονται από την Ε.Ε.Ε.Π. 

Κατασκευαστής: Είναι το πρόσωπο στο οποίο ο Φο¬ 
ρέας Εκμετάλλευσης αναθέτει την παραγωγή ή/και 
εκτύπωση των Λαχνών, κατόπιν γνωστοποίησης του 
στην Ε.Ε.Ε.Π., σύμφωνα με το άρθρο 21 του Κανονισμού 
Κρατικών Λαχείων. 

Κλήρωση Λαϊκού Λαχείου ή Κλήρωση: Είναι κάθε συ¬ 
γκεκριμένη κλήρωση του Παιγνίου Λαϊκού Λαχείου που 
διεξάγεται σύμφωνα με τις διατάξεις του Ειδικού Κανο¬ 
νισμού και του Κανονισμού Κρατικών Λαχείων. 

Μεγάλος Λαχνός Έκδοσης: Το Τεμάχιο που κληρώ¬ 
νεται μεταξύ των τεμαχίων του πρώτου λαχνού του 
τριδύμου σύμφωνα με τα οριζόμενα στο άρθρο 9 του 
παρόντος Κανονισμού. 

Οδηγός Λαϊκού Λαχείου ή Οδηγός: Σημαίνει το ενημε¬ 
ρωτικό υλικό, το οποίο περιλαμβάνει όλες τις απαραί¬ 
τητες πληροφορίες για τη συμμετοχή των Παικτών στο 
Παίγνιο του Λαϊκού Λαχείου, σύμφωνα με τις διατάξεις 
του άρθρου 26 του Κανονισμού Κρατικών Λαχείων. Εκ¬ 
πονείται από τον φορέα Εκμετάλλευσης, δημοσιεύεται 
στον Ιστότοπο Κρατικών Λαχείων και διατίθεται δωρεάν 
στο καταναλωτικό κοινό. 

Παίγνιο Λαϊκού Λαχείου: Είναι το τυχερό παίγνιο που 
ορίζεται στο ν. ΓΝΖ/1905 και στη με αριθμό Μ14724/1941 
υπουργική απόφαση. 

Παίκτης: Είναι το πρόσωπο το οποίο έχει αποκτήσει 
νόμιμα έναν ή περισσότερους Λαχνούς ή Τεμάχια αυτών. 

Περιστατικό: Είναι το γεγονός που επήλθε ή ανα¬ 
μένεται να επέλθει και το οποίο εύλογα θα επιφέρει 
ουσιώδη δυσμενή αποτελέσματα στην ορθή λειτουργία, 
στη φήμη ή στη δημόσια εικόνα του Παιγνίου Λαϊκού 
Λαχείου ή στα συμφέροντα των Παικτών. 


Πίνακας Κερδών: Είναι ο πίνακας που περιλαμβάνει 
τα αποτελέσματα της κάθε Κλήρωσης και έχει το ελά¬ 
χιστο περιεχόμενο που καθορίζεται στο άρθρο 10 του 
παρόντος Κανονισμού. 

Πληροφορικό Σύστημα: Είναι το σύστημα που χρη¬ 
σιμοποιεί ο φορέας Εκμετάλλευσης για τη λειτουργία 
και διαχείριση των Κρατικών Λαχείων, σύμφωνα με τις 
διατάξεις του άρθρου 25 του Κανονισμού Κρατικών 
Λαχείων. 

Πληρωμές Κερδών: Είναι το σύνολο της αξίας των 
Επάθλων που αποδόθηκαν σε Παίκτες. 

Ποσοστό Διανεμόμενων Κερδών: Είναι ο λόγος του 
συνολικού ποσού των Πληρωμών Κερδών που πραγ¬ 
ματοποιήθηκαν στο πλαίσιο διεξαγωγής του Παιγνίου 
Λαϊκού Λαχείου εντός ενός οικονομικού έτους, προς τα 
Έσοδα από όλες τις Κληρώσεις που σημειώθηκαν εντός 
του ιδίου οικονομικού έτους, εκφρασμένο ως ποσοστό 
επί τοις εκατό. Στο συνολικό ποσό των Πληρωμών Κερ¬ 
δών συνυπολογίζονται και οι Πληρωμές Κερδών των 
οποίων η προθεσμία διεκδίκησης από τους Παίκτες 
έχει παρέλθει εντός του αυτού οικονομικού έτους. Το 
Ποσοστό αυτό, αποτελεί το δείκτη που προσδιορίζεται 
στη Σύμβαση Παραχώρησης και αποδίδει το μέρος των 
Εσόδων από την πώληση των Λαχνών οποιοσδήποτε 
Κλήρωσης που επιστρέφεται στους Παίκτες ως Πλη¬ 
ρωμές Κερδών, στη διάρκεια ενός οικονομικού έτους. 

Πρόγραμμα Κληρώσεων: Είναι το πρόγραμμα των 
Τακτικών ή και Ειδικών Κληρώσεων του Λαϊκού Λαχεί¬ 
ου που καταρτίζει και ανακοινώνει δημόσια ο Φορέας 
Εκμετάλλευσης. 

Πωλητής Λιανικής: Είναι ο Φορέας Εκμετάλλευσης, 
όταν ο ίδιος δραστηριοποιείται στη λιανική πώληση 
των Λαχνών, ή τρίτος που έχει υπογράψει σύμβαση 
λιανικής πώλησης με το Φορέα Εκμετάλλευσης και έχει 
το προβλεπόμενο από τον Κανονισμό Κρατικών Λαχείων 
πιστοποιητικό. 

Πωλητής Χονδρικής: Είναι το πρόσωπο που έχει 
υπογράψει σύμβαση χονδρικής πώλησης με τον Φορέα 
Εκμετάλλευσης με σκοπό τη μεταπώληση Λαχνών σε 
Πωλητές Λιανικής και έχει το προβλεπόμενο από τον 
Κανονισμό Κρατικών Λαχείων πιστοποιητικό. 

Σειρά: Πλήθος Γραμματίων με προκαθορισμένη αρίθ¬ 
μηση ανά κλήρωση. 

Σύμβαση Παραχώρησης: Είναι η Σύμβαση με την οποία 
το Ελληνικό Δημόσιο παραχωρεί στο φορέα Εκμετάλ¬ 
λευσης, το αποκλειστικό δικαίωμα παραγωγής, διαχείρι¬ 
σης, λειτουργίας, προβολής και εν γένει εκμετάλλευσης 
των Κρατικών Λαχείων. 

Σύμβαση Προσχώρησης: Είναι η άτυπη σύμβαση που 
συνάπτεται μεταξύ του Παίκτη και του Φορέα Εκμε¬ 
τάλλευσης με τη συμμετοχή του Παίκτη στο Παίγνιο. 

Σύστημα Διανομής Κερδών: Είναι το σύνολο των Επά¬ 
θλων μίας Κλήρωσης ή Κληρώσεων, κατανεμημένο σε 
κατηγορίες. Σε κάθε κατηγορία προσδιορίζεται ο αριθ¬ 
μός, το είδος και η αξία των Επάθλων που περιλαμβάνει, 
καθώς και ο τρόπος προσδιορισμού των νικητήριων 
λαχνών για κάθε έπαθλο ή κατηγορία επάθλου- -όπως 
ενδεικτικά, βάσει αποτελέσματος κλήρωσης ή/και αλγο¬ 
ρίθμου που προκύπτει είτε από ειδικό βιβλίο κατανομής 
λαχνών ή σχετικού μαθηματικού τύπου που συμπεριλαμ- 
βάνεται στο Σύστημα Διανομής Κερδών. 

Τακτική Κλήρωση: Είναι η κάθε Κλήρωση που περι¬ 
λαμβάνεται στο Πρόγραμμα Κληρώσεων. 

Τεμάχιο Γραμματίου/Στοιχείο: Υποδιαίρεση ενός 
Γραμματίου, εκπεφρασμένη με κλασματικό αριθμό (Χ/Ο) 
ή/και αλφαριθμητική απεικόνιση. 

Τρίδυμος Λαχνός: Αποτελείται από τρεις λαχνούς 
(Πρώτο Δεύτερο και Τρίτο) τριών διαδοχικών σειρών 
και προσδιορίζεται μετά από κλήρωση ενός αριθμού 
και μιας των σειρών που κυκλοφορούν σύμφωνα με 
τα οριζόμενα στο άρθρο 9 του παρόντος Κανονισμού. 

Φορέας Εκμετάλλευσης: Είναι το Ελληνικό Δημόσιο ή 
κάθε νόμιμος παραχωρησιούχος του που ασκεί το απο¬ 
κλειστικό δικαίωμα παραγωγής διαχείρισης, λειτουργί¬ 
ας, προβολής και εν γένει εκμετάλλευσης των Κρατικών 
Λαχείων, σύμφωνα με τη Σύμβαση Παραχώρησης. 

Άρθρο 2 
ΓΕΝΙΚΕΣ ΑΡΧΕΣ 

2.1. Ο παρών Ειδικός Κανονισμός περιλαμβάνει τους 
όρους, τις προϋποθέσεις, τις διαδικασίες, τους ειδικούς 
κανόνες λειτουργίας, τα μέσα λειτουργίας και διεξαγω¬ 
γής του Λαϊκού Λαχείου, τις ρυθμίσεις σε περίπτωση 
ακύρωσης των Λαχνών, καθώς και τις μεθόδους τήρη¬ 
σης αρχείων και υποβολής αναφορών που εφαρμόζονται 
από τον Φορέα Εκμετάλλευσης για το Λαϊκό Λαχείο. 

2.2 Το Παίγνιο του Λαϊκού Λαχείου διεξάγεται με Λα¬ 
χνούς. Το αποτέλεσμα του παιγνίου καθορίζεται από 
Κλήρωση από την οποία αναδεικνύονται οι Κερδοφόροι 
Λαχνοί. 

2.3. Ο Φορέας Εκμετάλλευσης διασφαλίζει ότι το Παί- 
γνιο του Λαϊκού Λαχείου διεξάγεται σύμφωνα με τις 
διατάξεις του Ειδικού Κανονισμού και του Κανονισμού 
Κρατικών Λαχείων και ότι οι Παίκτες δεν παραπλανό- 
νται σκοπίμως, όσον αφορά το είδος του παιγνίου στο 
οποίο συμμετέχουν. 

2.4. Ο Φορέας Εκμετάλλευσης τηρεί και εφαρμόζει 
αδιαλείπτως τον Κανονισμό Κρατικών Λαχείων και τον 
Ειδικό Κανονισμό. 

2.5. Ο Φορέας Εκμετάλλευσης διασφαλίζει ότι οποια¬ 
δήποτε τροποποίηση του παρόντος Κανονισμού, τίθεται 
σε ισχύ κατά την ίδια ημέρα και ώρα έναντι όλων. 

ΑΡΘΡΟ 3 

ΛΑΧΝΟΙ, ΚΛΗΡΩΣΕΙΣ ΚΑΙ ΕΠΑΘΛΑ 

3.1 Το Λαϊκό Λαχείο είναι ένα απλό περιοδικό Λαχείο 
Τακτικών ή Ειδικών Κληρώσεων που κυκλοφορεί σε 
έγχαρτη μορφή σε εκδόσεις που περιλαμβάνουν μία 
ή περισσότερες Σειρές κατά την επιχειρηματική κρίση 
του Φορέα Εκμετάλλευσης. Κάθε Σειρά αποτελείται 
από συγκριμένο πλήθος Γραμματίων που δεν μπορεί 
να υπερβαίνει τους 99.999 Λαχνούς και είναι ίδιο για 
όλες τις Σειρές. 

Κάθε Λαχνός αποτελείται από συγκεκριμένο αριθμό 
Τεμαχίων που φέρουν ίδιο αριθμό. Το Λαϊκό Λαχείο 
κληρώνεται με βάση προκαθορισμένο Πρόγραμμα Κλη¬ 
ρώσεων ή με Ειδικές Κληρώσεις και διανέμει κέρδη 
σύμφωνα με το Σύστημα Διανομής Κερδών, όπως αυτά 
ανακοινώνονται δημόσια. 

3.2 Ο αριθμός των Κληρώσεων, ο αριθμός των Σει¬ 
ρών, το πλήθος των Γραμματίων και ο αριθμός των 
Τεμαχίων κάθε Κλήρωσης καθορίζονται από το Φορέα 
Εκμετάλλευσης. 

3.3 Το Παίγνιο Λαϊκού Λαχείου δύναται να περιλαμ¬ 
βάνει Λαχνούς, το κερδοφόρο αποτέλεσμα των οποίων 
δύναται να είναι: 


α. Χρηματικό'Επαθλο που είναι πληρωτέο στον Παίκτη 
εφάπαξ ή/και 

β. Μη χρηματικό Έπαθλο. 

3.4 Ο Φορέας Εκμετάλλευσης οφείλει να τεκμηριώ¬ 
νει τη χρηματική αξία των μη χρηματικών Επάθλων. Η 
Ε.Ε.Ε.Π. δύναται να προσδιορίζει διαφορετικά την αξία 
αυτή κατά την επιμέτρηση της στο Ποσοστό Διανε¬ 
μόμενων Κερδών, σύμφωνα με τις κείμενες διατάξεις. 

ΑΡΘΡΟ 4 

ΣΧΕΔΙΑΣΜΟΣ - ΕΚΤΥΠΩΣΗ ΛΑΧΝΩΝ 

4.1 Ο σχεδιασμός των Λαχνών κάθε Κλήρωσης Λαϊκού 
Λαχείου πρέπει να πληροί τους κανόνες που τίθενται 
στον Κανονισμό Κρατικών Λαχείων. 

4.2 Κάθε Τεμάχιο πρέπει να φέρει τα ελάχιστα στοι¬ 
χεία που προβλέπονται στο Γ ενικό Κανονισμό Κρατικών 
Λαχείων. 

4.3 Ο Φορέας Εκμετάλλευσης οφείλει να εξασφαλίζει 
ότι ο Κατασκευαστής πληροί τις ισχύουσες κάθε φορά 
απαιτήσεις για την ποιότητα, αντοχή και ασφάλεια των 
Λαχνών. 

ΑΡΘΡΟ 5 

ΣΥΣΤΗΜΑ ΔΙΑΝΟΜΗΣ ΚΕΡΔΩΝ 

5.1. Μια Κλήρωση του Παιγνίου Λαϊκού Λαχείου διανέ- 
μεΓΕπαθλα σύμφωνα με το Σύστημα Διανομής Κερδών 
που γνωστοποιείται στο κοινό με Δημόσια Ανακοίνωση 
πριν από την έναρξη της διάθεσης των Λαχνών της 
συγκεκριμένης Κλήρωσης στο κοινό. Το Σύστημα Δι¬ 
ανομής Κερδών μπορεί να αφορά και σε κατηγορία ή 
αριθμό Κληρώσεων. 

5.2 Το Ποσοστό Διανεμόμενων Κερδών πρέπει να εί¬ 
ναι σύμφωνο με τις σχετικές διατάξεις της Σύμβασης 
Παραχώρησης. 

ΑΡΘΡΟ 6 

ΟΡΟΙ ΣΥΜΜΕΤΟΧΗΣ 

6.1 Η συμμετοχή στο Παίγνιο του Λαϊκού Λαχείου από 
οποιοδήποτε άτομο άνω των 18 ετών γίνεται με την 
νόμιμη απόκτηση ενός Λαχνού ή Τεμαχίου αυτού, υπό 
τον όρο της προγενέστερης ή ταυτόχρονης καταβολής 
της ονομαστικής αξίας αυτού. 

6.2 Κάθε Λαχνός ή Τεμάχιο παρέχει στον κάτοχο του 
το δικαίωμα συμμετοχής αποκλειστικά στην κλήρωση 
για την οποία εκδόθηκε. 

6.3 Η συμμετοχή ενός Παίκτη στο Παίγνιο του Λαϊκού 
Λαχείου συνεπάγεται την εκ μέρους του πλήρη, απόλυτη 
και ανεπιφύλακτη αποδοχή των διατάξεων της κείμενης 
νομοθεσίας, του Κανονισμού Κρατικών Λαχείων, του 
Ειδικού Κανονισμού, των όρων και προϋποθέσεων που 
θέτει κάθε φορά η Ε.Ε.Ε.Π. καθώς και των όρων της 
Σύμβασης Προσχώρησης. 

6.4 Η Σύμβαση Προσχώρησης περιλαμβάνει τουλάχι¬ 
στον τους όρους και προϋποθέσεις συμμετοχής, τον 
τρόπο απόδοσης των κερδών και τις διαδικασίες επί¬ 
λυσης διαφορών. 

6.5 Ο Φορέας Εκμετάλλευσης με Δημόσια Ανακοίνωση 
γνωστοποιεί τους όρους της Σύμβασης Προσχώρησης. 

6.6 Ο Φορέας Εκμετάλλευσης, κάθε έτος, γνωστοποιεί, 
στην Ε.Ε.Ε.Π. τα κατά περίπτωση συγκεκριμένα μέτρα 
που θα λάβει, προκειμένου να διασφαλίζεται η μη πώ¬ 
ληση Λαχνών ή Τεμαχίων αυτών σε άτομα κάτω των 
18 ετών και υποχρεούται να συμμορφώνεται προς τις 
σχετικές, με το θέμα, υποδείξεις της Ε.Ε.Ε.Π. 

ΑΡΘΡΟ 7 

ΔΙΑΘΕΣΗ ΛΑΧΝΩΝ 

7.1 Η Τιμή έκαστου Λαχνού και Τεμαχίου καθορίζεται 
από τον Φορέα Εκμετάλλευσης και δεν μπορεί να δια¬ 
φοροποιείται ανάμεσα σε Λαχνούς ή/και Τεμάχια της 
ίδιας Κλήρωσης. 

7.2 Απαγορεύεται η πώληση Λαχνών και Τεμαχίων 
προς Παίκτες σε τιμή μεγαλύτερη ή μικρότερη από την 
εκάστοτε ορισθείσα, ως αυτή αναγράφεται επί του Λα¬ 
χνού. 

7.3 Οι Λαχνοί και τα Τεμάχια πωλούνται στους Παίκτες 
μόνο μέσω των Πωλητών Λιανικής του Φορέα Εκμε¬ 
τάλλευσης. 

7.4 Απαγορεύεται η πώληση Λαχνών και Τεμαχίων 
στους Παίκτες με πίστωση. 

7.5 Επιτρέπεται η πώληση Λαχνών με πίστωση απο¬ 
κλειστικά και μόνον σε Πωλητές Χονδρικής ή Λιανικής. 

7.6 Οποιοσδήποτε Παίκτης μπορεί να παραγγείλει Λα¬ 
χνούς και Τ εμάχια για παράδοση σε έγχαρτη μορφή, με 
την προϋπόθεση ότι ο Φορέας Εκμετάλλευσης παρέ¬ 
χει αυτή τη δυνατότητα, απευθείας από τον Ιστότοπο 
του Φορέα Εκμετάλλευσης, σύμφωνα με τους όρους 
και τις διατάξεις του Κανονισμού Κρατικών Λαχείων 
και τους συμβατικούς όρους του Ιστότοπου του φορέα 
Εκμετάλλευσης. 

7.7 Ο Φορέας Εκμετάλλευσης λαμβάνει όλα τα απα¬ 
ραίτητα μέτρα ώστε να μην είναι δυνατή η πώληση με 
τη μέθοδο αυτή σε άτομα κάτω των 18 ετών. 

7.8 Ο Φορέας Εκμετάλλευσης μπορεί να διαθέτει Λα¬ 
χνούς μέσω αυτόματων πωλητών, υπό τις εξής προϋ¬ 
ποθέσεις: 

α. Ο αυτόματος πωλητής δεν παράγει και δεν εκτυπώ¬ 
νει τους Λαχνούς, αλλά χρησιμοποιείται αποκλειστικά 
για τη διάθεση Λαχνών που έχουν παραχθεί από τον 
Κατασκευαστή. 

β. Ο αυτόματος πωλητής είναι εγκατεστημένος σε 
χώρο στον οποίο απαγορεύεται η πρόσβαση ατόμων 
κάτω των 18 ετών ή σε χώρο επιτηρούμενο επαρκώς, 
ώστε να διασφαλίζεται η μη χρησιμοποίηση του από 
άτομα κάτω των 18 ετών και η μη παραβίαση του. 

ΑΡΘΡΟ 8 

ΠΛΑΙΣΙΟ ΚΛΗΡΩΣΕΩΝ 

8.1 Οι Κληρώσεις του Λαϊκού Λαχείου διενεργούνται 
δημόσια με ευθύνη της Επιτροπής Κλήρωσης, η οποία 
συγκροτείται και λειτουργεί σύμφωνα με τον κανονισμό 
λειτουργίας της που ορίζεται από το φορέα Εκμετάλ¬ 
λευσης και ανακοινώνεται στην Ε.Ε.Ε.Π. 

8.2 Ο Φορέας Εκμετάλλευσης συντάσσει και ανακοινώ¬ 
νει δημόσια Πρόγραμμα Κληρώσεων Λαϊκού Λαχείου το 
οποίο περιλαμβάνει τουλάχιστον την ημερομηνία, ώρα 
και τόπο έκαστης Τ ακτικής Κλήρωσης. Τ ο Πρόγραμμα 
Κληρώσεων καθώς και κάθε τροποποίηση αυτού γνω¬ 
στοποιείται στην Ε.Ε.Ε.Π. 

8.3 Εφόσον η ημέρα διεξαγωγής της Κλήρωσης είναι 
αργία, δύναται να μετατίθεται για άλλη εργάσιμη ημέρα. 
Σε περίπτωση που για λόγους ανώτερης βίας ή ειδικούς 
λόγους απαιτείται η μετάθεση της ημέρας ή ώρας της 
Κλήρωσης, αυτές θα κοινοποιούνται στην Ε.Ε.Ε.Π. χωρίς 
υπαίτια καθυστέρηση και θα ανακοινώνονται δημόσια. 

8.4 Σε περίπτωση που συμβεί Περιστατικό αφού έχει 
αρχίσει η Κλήρωση και πριν ολοκληρωθεί αυτή, τότε, 
κατά την κρίση της Επιτροπής Κλήρωσης, η Κλήρωση 


δύναται να διακοπεί και να οριστεί νέα ώρα ή και ημέ¬ 
ρα για τη συνέχιση της από το σημείο ακριβώς που 
διακόπηκε. 

8.5 Με απόφαση του Φορέα Εκμετάλλευσης που κοι¬ 
νοποιείται στην ΕΕΕΠ και ανακοινώνεται δημόσια, για 
ειδικούς λόγους ή λόγους ανωτέρας βίας, είναι δυνατή 
η ματαίωση της Κλήρωσης. Σε περίπτωση ματαίωσης 
μιας Κλήρωσης, ο Φορέας Εκμετάλλευσης δύναται, με 
επιλογή του παίκτη, να αντικαταστήσει τα διατεθέντα 
γραμμάτια της κλήρωσης με ίσης αξίας γραμμάτια με¬ 
ταγενέστερων Κληρώσεων ή να του αποδώσει το ποσό 
που κατέβαλε για την αγορά τους. 

ΑΡΘΡΟ 9 

ΔΙΑΔΙΚΑΣΙΑ ΚΛΗΡΩΣΕΩΝ 

9.1 Οι Κληρώσεις διενεργούνται κατά τον ακόλουθο 
τρόπο. Σε ένα σύστημα επτά κληρωτίδων αποτελούμενο 
από ανεξάρτητα στοιχεία ή/και ανεξάρτητους τροφο¬ 
δότες, ρίχνονται 

α) στην πρώτη κληρωτίδα τόσα σφαιρίδια όσα και οι 
δεκάδες χιλιάδες των λαχνών που κυκλοφορούν ανά 
Κλήρωση. Τα σφαιρίδια αναγράφουν τους αριθμούς από 
0 έως 9 που αντιπροσωπεύουν τις δεκάδες χιλιάδες των 
λαχνών που κυκλοφορούν. 

β) στη δεύτερη κληρωτίδα 10 σφαιρίδια που αναγρά¬ 
φουν τους αριθμούς από 0 έως 9 και αντιστοιχούν στη 
χιλιάδα του αριθμού που κληρώνεται. 

γ) στην τρίτη κληρωτίδα 10 σφαιρίδια που αναγρά¬ 
φουν τους αριθμούς από 0 έως 9 και αντιστοιχούν στην 
εκατοντάδα του αριθμού που κληρώνεται. 

δ) στην τέταρτη κληρωτίδα 10 σφαιρίδια που αναγρά¬ 
φουν τους αριθμούς από 0 έως 9 και αντιστοιχούν στη 
δεκάδα του αριθμού που κληρώνεται. 

ε) στην πέμπτη κληρωτίδα 10 σφαιρίδια που αναγρά¬ 
φουν τους αριθμούς από 0 έως 9 και αντιστοιχούν στη 
μονάδα του αριθμού που κληρώνεται. 

στ) στην έκτη κληρωτίδα τόσα σφαιρίδια όσες και οι 
σειρές των λαχνών που κυκλοφορούν για τη συγκεκρι¬ 
μένη κλήρωση. Τα σφαιρίδια αναγράφουν τους αριθμούς 
κάθε σειράς. 

ζ) στην έβδομη κληρωτίδα τόσα σφαιρίδια όσα ο 
αριθμός των Τεμαχίων έκαστου Λαχνού. Κάθε Τεμά¬ 
χιο αποτυπώνεται σε σφαιρίδιο με ένα αλφαριθμητικό 
στοιχείο Α,Β,Γ κτλ. 

9.2 Από τους μονοψήφιους αριθμούς που αναδεικνύο- 
νται από τα σφαιρίδια των πέντε πρώτων κληρωτίδων 
προσδιορίζεται ο πρώτος λαχνός του Πίνακα Κερδών 
του άρθρου 10 του παρόντος Κανονισμού, που αποτε¬ 
λεί ταυτόχρονα και τον πρώτο αριθμό του Τρίδυμου 
Λαχνού. 

9.3 Από το σφαιρίδιο της έκτης κληρωτίδας αναδει- 
κνύεται η σειρά στην οποίαν ανήκει ο Πρώτος Λαχνός 
του Τρίδυμου ενώ από το σφαιρίδιο της έβδομης κλη¬ 
ρωτίδας προσδιορίζεται το Τεμάχιο του Πρώτου λαχνού 
που κερδίζει το Μεγάλο Λαχνό. 

9.4 Ο Δεύτερος και Τρίτος Λαχνός του Τρίδυμου, 
σχηματίζονται αυτόματα χωρίς να κληρωθούν, με την 
προσθήκη του αριθμού +1 και -1 στον αριθμό της σει¬ 
ράς που κληρώθηκε. Αν κληρωθεί η τελευταία σειρά 
που κυκλοφορεί, στον Πρώτο Λαχνό του τριδύμου, ως 
Δεύτερος Λαχνός του τριδύμου προσδιορίζεται η πρώτη 
σειρά που κυκλοφορεί. Αν κληρωθεί η πρώτη σειρά που 
κυκλοφορεί στον Πρώτο λαχνό του τριδύμου, ως Τρίτος 

Λαχνός του τριδύμου προσδιορίζεται η τελευταία σειρά 
που κυκλοφορεί. 

9.5 Σε περίπτωση που κατά τη διεξαγωγή των κλη¬ 
ρώσεων κληρωθούν αριθμοί που αντιστοιχούν σε Λα¬ 
χνούς που, για οποιοδήποτε λόγο δεν συμμετείχαν 
στην κλήρωση, τα αντίστοιχα ποσά μεταφέρονται και 
διανέμονται σύμφωνα με τα οριζόμενα στο Σύστημα 
Διανομής Κερδών. 

9.6 Σε περίπτωση πρόσθετης χρηματοδότησης του 
Μεγάλου Λαχνού ο Φορέας Εκμετάλλευσης δύναται 
να καθορίζει το ποσό της πρόσθετης χρηματοδότη¬ 
σης, μέσω του Συστήματος Διανομής Κερδών, θέτο¬ 
ντας σε περιστροφική κίνηση εκ νέου κάποιες από τις 
κληρωτίδες. Σε περίπτωση που κατά τη διεξαγωγή της 
κλήρωσης ένας, δυο ή όλοι οι λαχνοί του τρίδυμου 
λαχνού πέσουν σε αδιάθετα γραμμάτια της κλήρωσης 
δεν διεξάγεται πρόσθετη κλήρωση χρηματοδότησης 
του Μεγάλου Λαχνού. 

ΑΡΘΡΟ 10 

ΑΠΟΤΕΛΕΣΜΑΤΑ ΚΛΗΡΩΣΗΣ - ΠΙΝΑΚΑΣ ΚΕΡΔΩΝ 

10.1 Τα αποτελέσματα της Κλήρωσης καταχωρούνται 
από την Επιτροπή Κλήρωσης σε πρακτικό, σύμφωνα 
με τις διατάξεις του Κανονισμού Κρατικών Λαχείων, το 
οποίο αποτελεί το επίσημο αποδεικτικό των αποτελε¬ 
σμάτων της συγκεκριμένης Κλήρωσης. 

10.2 Με βάση τα αποτελέσματα της Κλήρωσης και τον 
τρόπο καθορισμού των νικητήριων Λαχνών για κάθε 
κατηγορία επάθλου, όπως αυτός περιγράφεται στο Σύ¬ 
στημα Διανομής Κερδών, ο φορέας Εκμετάλλευσης κα¬ 
ταρτίζει τον Πίνακα Κερδών κάθε Κλήρωσης. Ο Πίνακας 
Κερδών μετά την κατάρτιση του ανακοινώνεται δημόσια. 

10.3 Βάσει του Πίνακα Κερδών διενεργούνται οι πλη¬ 
ρωμές των κερδών. 

ΑΡΘΡΟ 11 

ΑΔΙΑΘΕΤΑ ΓΡΑΜΜΑΤΙΑ 

11.1 Ο Φορέας Εκμετάλλευσης διασφαλίζει ότι στο 
Πληροφορικό Σύστημα, πριν τη διεξαγωγή κάθε Κλή¬ 
ρωσης, παράγεται και διατηρείται, με τρόπο αποδεκτό 
από την Ε.Ε.Ε.Π., αντίστοιχο ηλεκτρονικό αρχείο - ανα¬ 
φορά σε ασφαλή και μη επεξεργάσιμη μορφή όλων των 
Αδιάθετων Γραμματίων. Αντί αυτού, ο Φορέας Εκμετάλ¬ 
λευσης συντάσσει πριν από κάθε Κλήρωση πρωτόκολλο 
Αδιάθετων Γ ραμματίων το οποίο υπογράφεται από την 
Επιτροπή Κληρώσεων και κοινοποιείται στην Ε.Ε.Ε.Π. 
πριν τη διεξαγωγή της αντίστοιχης Κλήρωσης. 

11.2 Ως Αδιάθετα Γραμμάτια θεωρούνται: 

α) οι Λαχνοί ή/και τα Τεμάχια των Λαχνών τα στοι¬ 
χεία των οποίων καταχωρούνται και επαληθεύονται στο 
Πληροφορικό Σύστημα του Φορέα Εκμετάλλευσης πριν 
από τη Κλήρωση την οποία αφορούν ως μη Έγκυροι 
Λαχνοί κατά την έννοια του άρθρου 14 του παρόντος 
Κανονισμού, ή 

β) Οι Λαχνοί ή/και τα Τεμάχια των Λαχνών που εμφανί¬ 
ζονται στο Πληροφορικό Σύστημα κατά την καταληκτική 
ώρα που θέτει ο Φορέας Εκμετάλλευσης ότι δεν έχουν 
διατεθεί ή έχουν επιστραφεί από το Δίκτυο. 

11.3 Ο Φορέας Εκμετάλλευσης οφείλει να εφαρμόζει 
διαδικασίες και να διαθέτει την τεχνική επάρκεια ώστε: 

α) Πρόσβαση στα σχετικά αρχεία, λειτουργίες και 
παραγωγή αναφορών να έχουν μόνο ειδικώς εξουσιο¬ 
δοτημένα πρόσωπα. 


β) Να μην είναι δυνατή από οποιονδήποτε εντός του 
Φορέα εκμετάλλευσης ή Πωλητή Χονδρικής και Λιανικής 
μεταβολή των στοιχείων των Αδιάθετων Γ ραμματίων 
που καταχωρούνται και επαληθεύονται από το Σύστη¬ 
μα μετά την καταληκτική ώρα καταχώρισης πώλησης 
Λαχνού ή ενημέρωσης των Αδιάθετων Γ ραμματίων στο 
σύστημα (ουί-οίΐ Ιίπια) και σε κάθε περίπτωση κατά και 
μετά τη διενέργεια της κλήρωσης την οποία φορούν. 

γ) Να εφαρμόζει διαδικασίες λογικής και φυσικής επι¬ 
βεβαίωσης (ΓοοοηοίΙίαίιοη) των στοιχείων των Αδιάθετων 
Γ ραμματίων που έχουν καταχωρηθεί στο σύστημα. 

δ) Να είναι σε θέση να παρέχει άμεση πληροφόρηση 
στην Ε.Ε.Ε.Π. 

ε) Να διαθέτει διαδικασίες εσωτερικού ελέγχου και 
επαλήθευσης σε περίπτωση εμφάνισης προς εξόφληση 
Αδιάθετου Γραμματίου. 

11.4 Σε περίπτωση που κληρωθεί αριθμός που αντι¬ 
στοιχεί σε Αδιάθετο Γραμμάτιο το Σύστημα Διανομής 
Κερδών καθορίζει τον τρόπο και το ύψος του μετα- 
φερόμενου ποσού και επιδότησης Λαχνών επόμενων 
Κληρώσεων. 

ΑΡΘΡΟ 12 

ΕΙΔΙΚΕΣ ΚΛΗΡΩΣΕΙΣ 

12.1 Επιτρέπεται η διενέργεια Ειδικών Κληρώσεων, κα¬ 
τόπιν σχετικής απόφασης του Φορέα Εκμετάλλευσης 
που γνωστοποιείται στην Ε.Ε.Ε.Π. πριν από τη διενέργεια 
της Κλήρωσης και ανακοινώνεται δημόσια. Η ανακοί¬ 
νωση πρέπει να περιλαμβάνει την ημερομηνία, ώρα και 
τόπο της Ειδικής Κλήρωσης. Και οι Ειδικές Κληρώσεις 
είναι πάντοτε δημόσιες. 

12.2 Εφόσον η Ειδική Κλήρωση διενεργείται αντί Τα¬ 
κτικής Κλήρωσης ο Φορέας τροποποιεί το Πρόγραμμα 
Κληρώσεων. Κατά τα λοιπά εφαρμόζονται τα άρθρα 
του παρόντος Κανονισμού. 

12.3 Οι Λαχνοί που συμμετέχουν σε Ειδικές Κληρώ¬ 
σεις μπορεί να είναι νέοι Λαχνοί που εκδίδονται για τη 
συγκεκριμένη Κλήρωση ή Λαχνοί Τακτικών Κληρώσεων. 
Οι Λαχνοί μιας Ειδικής Κλήρωσης μπορεί να φέρουν 
διαφορετικό αριθμό Τεμαχίων, Σειρών ή αξίας από τους 
Λαχνούς Τακτικών Κληρώσεων. 

ΑΡΘΡΟ 13 

ΚΑΤΑΒΟΛΗ ΚΕΡΔΩΝ, 

ΑΠΟΔΟΣΗ ΜΗ ΧΡΗΜΑΤΙΚΩΝ ΕΠΑΘΛΩΝ 

13.1 Τα Έπαθλα αποδίδονται ή καταβάλλονται στον 
κάτοχο Έγκυρου Κερδοφόρου Λαχνού βάσει του Πίνακα 
Κερδών της κλήρωσης, με την ταυτόχρονη επίδειξη του 
σώματος του Λαχνού. 

13.2 Η διαδικασία πληρωμής Κερδών και απόδοσης των 
μη χρηματικών Επάθλων καθώς και τα δικαιολογητικά 
που κατά περίπτωση απαιτούνται, καθορίζονται από το 
Φορέα Εκμετάλλευσης και γνωστοποιούνται στο κοινό 
με Δημόσια Ανακοίνωση. 

13.3 Έπαθλα αξίας μεγαλύτερης του ποσού των πε- 
ντακοσίων (500) ευρώ ανά Τεμάχιο: 

α. Εάν είναι χρηματικά, καταβάλλονται υποχρεωτικά 
μέσω συνεργαζόμενου με τον Φορέα Εκμετάλλευσης 
χρηματοπιστωτικού ιδρύματος ή από τον ίδιο τον Φορέα 
Εκμετάλλευσης. 

β. Εάν είναι μη χρηματικά, αποδίδονται υποχρεωτικά 
από τον ίδιο τον Φορέα Εκμετάλλευσης. 

γ. Το ανωτέρω όριο αναπροσαρμόζεται σύμφωνα με 
τις εκάστοτε ισχύουσες διατάξεις. 

13.4 Κατά την καταβολή των Κερδών ή στην περί¬ 
πτωση μη χρηματικού Επάθλου κατά την απόδοση του 
στον κάτοχο του Λαχνού, παρακρατείται άμεσα από τον 
Φορέα Εκμετάλλευσης ο φόρος που αναλογεί, σύμφωνα 
με την εκάστοτε ισχύουσα νομοθεσία. 

13.5 Σε περίπτωση που για τεχνικούς λόγους, δεν είναι 
δυνατή η πληρωμή Κερδών από τους Πωλητές Λιανικής 
ή συνεργαζόμενο με το Φορέα Εκμετάλλευσης χρημα¬ 
τοπιστωτικό ίδρυμα, ο Παίκτης πληρώνεται απευθείας 
από το Φορέα Εκμετάλλευσης. 

13.6 Τα Κέρδη, μετά την αφαίρεση του φόρου που ανα¬ 
λογεί, ανά Έγκυρο Κερδοφόρο Λαχνό, καταβάλλονται 
μετά την αποκοπή τους στα δυο πρώτα δεκαδικά ψηφία. 
Τυχόν αναγραφή επί του Λαχνού ονόματος ή ονομάτων, 
σε ένδειξη ιδιοκτησίας ή συνιδιοκτησίας, ουδεμία ισχύ 
έχει έναντι του Φορέα Εκμετάλλευσης. 

13.7 Ο Φορέας Εκμετάλλευσης δύναται να αναστείλει 
την πληρωμή κέρδους μέχρι τη διαπίστωση της εγκυ- 
ρότητας ενός Λαχνού, για τον οποίο εφαρμόζεται η 
διαδικασία Επαλήθευσης Λαχνού του άρθρου 14 του 
παρόντος Κανονισμού. 

13.8 Ο Φορέας Εκμετάλλευσης δύναται να αναστείλει 
την πληρωμή κέρδους στις εξαιρετικές εκείνες περι¬ 
πτώσεις που, κατά την κρίση του, υπάρχουν επαρκείς 
ενδείξεις για είσπραξη του κέρδους από μη δικαιού¬ 
χο. Ενδεικτικά αναφέρονται οι περιπτώσεις απώλειας 
ή κλοπής του Λαχνού. Η αναστολή ισχύει μέχρι την 
εξακρίβωση του πραγματικού δικαιούχου ή, το ανώτα¬ 
το, για χρονικό διάστημα τριάντα (30) ημερών από την 
εμφάνιση προς πληρωμή Έγκυρου Κερδοφόρου Λαχνού. 
Σε κάθε περίπτωση ισχύουν οι γενικές δικονομικές δι¬ 
ατάξεις περί αναστολής πληρωμής. 

ΑΡΘΡΟ 14 

ΕΠΑΛΗΘΕΥΣΗ ΛΑΧΝΩΝ 

14.1 Προκειμένου ένας Λαχνός να πιστοποιηθεί ως 
Έγκυρος Κερδοφόρος Λαχνός, πρέπει να πληρούνται 
σωρευτικά οι ακόλουθες προϋποθέσεις: 

α. Τα στοιχεία του Λαχνού ταυτοποιούνται με τα αντί¬ 
στοιχα στοιχεία για το συγκεκριμένο Λαχνό που έχουν 
καταχωρηθεί στο Πληροφοριακό Σύστημα. 

β. Δεν έχει καταχωρηθεί στο Πληροφοριακό Σύστημα 
ακύρωση του σύμφωνα με το άρθρο 16 του παρόντος 
Κανονισμού. 

γ. Ο Λαχνός δεν εμπίπτει σε κάποια από τις περιπτώ¬ 
σεις της παραγράφου 5 του άρθρου 8 του Κανονισμού 
Κρατικών Λαχείων. 

ε. Ο Λαχνός δεν είναι κομμένος, αλλοιωμένος, δυσανά¬ 
γνωστος, διάτρητος, ελαττωματικός, ανασυντεθειμένος 
ή να έχει υποστεί οποιαδήποτε παραποίηση. 

στ. Ο Λαχνός δεν έχει εξαργυρωθεί. 

ζ. Ο Λαχνός δεν είναι Αδιάθετο Γραμμάτιο. 

14.2 Τα στοιχεία πλήρωσης ή μη, των παραπάνω προ¬ 
ϋποθέσεων, καταχωρούνται στο Πληροφορικό Σύστη¬ 
μα, φυλάσσονται με ευθύνη του Φορέα Εκμετάλλευσης, 
σύμφωνα με τα προβλεπόμενα στο Κανονισμό Κρατικών 
Λαχείων και υπερισχύουν έναντι οποιουδήποτε άλλου 
στοιχείου. 

14.3 Ο Φορέας Εκμετάλλευσης οφείλει να εφαρμόζει 
διαδικασίες επαλήθευσης, ώστε Λαχνοί που για οποιον- 
δήποτε λόγο δεν αναγνωρίζονται αυτόματα από το Πλη¬ 
ροφοριακό Σύστημα να μπορούν να αναγνωριστούν ως 
Έγκυροι Κερδοφόροι Λαχνοί ή όχι, κατά περίπτωση. 


ΑΡΘΡΟ 15 

ΧΕΙΡΙΣΜΟΙ ΠΕΡΙΣΤΑΤΙΚΩΝ 

15.1 Ο Φορέας Εκμετάλλευσης οφείλει: 

α. Να εκπονεί και να επικαιροποιεί σε τακτά χρονικά 
διαστήματα ένα ολοκληρωμένο σχέδιο διαχείρισης κιν¬ 
δύνων επέλευσης Περιστατικών. 

β. Να εφαρμόζει ένα ολοκληρωμένο σύστημα ιχνηλα- 
σιμότητας των Λαχνών από το στάδιο της παραγωγής 
έως και τη διάθεση αυτών στους Πωλητές Χονδρικής 
και Λιανικής ή και την τυχόν επιστροφή ή απόσυρση 
τους από την αγορά. 

γ. Να αποσύρει Λαχνούς από την αγορά, εφόσον απαι¬ 
τείται, σε περίπτωση Περιστατικού. 

δ. Να ενημερώνει την Ε.Ε.Ε.Π. και να υποβάλλει έγγρα¬ 
φη αναφορά Περιστατικού, το αργότερο εντός είκοσι 
τεσσάρων 24 ωρών, όπου παραθέτει λεπτομερώς: 

δ.1 Τη φύση, την αιτία και τον αντίκτυπο ή τον πιθανό 
αντίκτυπο του Περιστατικού. 

δ.2 Τις ενέργειες στις οποίες προέβη και τα μέτρα 
που λαμβάνει ή προτείνει για την αντιμετώπιση ή την 
ελαχιστοποίηση των άμεσων ή προβλεπόμενων συνε¬ 
πειών του Περιστατικού. 

δ.3 Τις ενέργειες στις οποίες προέβη ή προτείνει, 
προκειμένου να διασφαλιστεί ότι το Περιστατικό δεν 
θα συμβεί ξανά ή ότι ο κίνδυνος επανεμφάνισης του 
έχει ελαχιστοποιηθεί 

ε. Να παρέχει όλες τις πληροφορίες που κρίνονται 
απαραίτητες από την Ε.Ε.Ε.Π. και πρόσβαση στην Ε.Ε.Ε.Π. 
και στα εντεταλμένα όργανα αυτής, κατά τον τρόπο και 
στον χρόνο που η Ε.Ε.Ε.Π. προσδιορίζει, στα συστήματα 
και τα αρχεία αυτού και των υπεργολάβων του, προ¬ 
κειμένου η Ε.Ε.Ε.Π. να δύναται να κατανοήσει τη φύση, 
την αιτία και την επίπτωση ή την πιθανή επίπτωση του 
Περιστατικού, και 
στ. Να τηρεί αρχείο Περιστατικών, 
ζ. Να συμμορφώνεται προς τις σχετικές υποδείξεις 
της Ε.Ε.Ε.Π. 

ΑΡΘΡΟ 16 

ΑΚΥΡΩΣΗ ΚΑΙ ΑΠΟΣΥΡΣΗ ΛΑΧΝΩΝ 

16.1 Ακυροι είναι οι Λαχνοί που ανήκουν σε μία του¬ 
λάχιστον από τις παρακάτω κατηγορίες: 

α. Εμπίπτουν στις περιπτώσεις της παραγράφου 5 του 
άρθρου 8 του Κανονισμού Κρατικών Λαχείων. 

β. Δεν επαληθεύονται με το άρθρο 14 του παρόντος 
Κανονισμού. 

γ. Ανακηρύσσονται άκυροι από τον Φορέα Εκμετάλ¬ 
λευσης, σύμφωνα με τις διατάξεις της επόμενης πα¬ 
ραγράφου. 

16.2 Εφόσον ο Φορέας Εκμετάλλευσης στην περί¬ 
πτωση Περιστατικού διαπιστώνει ότι συντρέχουν λό¬ 
γοι ακύρωσης Λαχνών ή και μεμονωμένων Τεμαχίων, 
υποχρεούται άμεσα και χωρίς υπαίτια καθυστέρηση: 

α. Να προβεί στην ακύρωση των Λαχνών/ Τεμαχίων 
αυτών. 

β. Να ενημερώσει όλους τους αρμόδιους υπαλλήλους 
του, τον Κατασκευαστή -εφόσον η ακύρωση οφείλεται 
σε κατασκευαστικούς λόγους-και όλα τα σημεία Λιανικής 
και Χονδρικής Πώλησης για την ακύρωση και τα αναγνω¬ 
ριστικά στοιχεία των ακυρωμένων Λαχνών/ Τεμαχίων. 

γ. Να προβεί σε Δημόσια Ανακοίνωση της ακύρωσης 
και των αναγνωριστικών στοιχείων των ακυρωμένων 
Λαχνών / Τεμαχίων. 

δ. Να αποσύρει τους άκυρους Λαχνούς που τυχόν 
έχουν διατεθεί. 

16.3 Ο Φορέας Εκμετάλλευσης ενημερώνει εγγράφως 
την Ε.Ε.Ε.Π. εντός προθεσμίας επτά (7) ημερών από 
οποιαδήποτε Ακύρωση Λαχνών, αναφέροντας τον αριθ¬ 
μό των ακυρωμένων Λαχνών, τους λόγους ακυρότητας, 
την αιτία και την έκταση του προβλήματος καθώς και 
τα μέτρα που έχει λάβει για την αντιμετώπισή του. 

16.4 Στην περίπτωση που ο Φορέας Εκμετάλλευσης 
κρίνει ότι η έκταση του προβλήματος δεν είναι διαχειρί- 
σιμη, σύμφωνα με τις διαδικασίες της παραγράφου 16.2 
του παρόντος Άρθρου, ειδοποιεί αμέσως και εγγράφως 
την Ε.Ε.Ε.Π. υποβάλλοντας πρόταση για τον τρόπο αντι¬ 
μετώπισης του ζητήματος, ζητώντας σχετικές οδηγίες. 

16.5 Στην περίπτωση που ο Φορέας Εκμετάλλευσης 
κρίνει ότι εξαιτίας της ακύρωσης πρέπει να αποσύρει 
σύνολο ή μέρος των Λαχνών μιας Κλήρωσης, ενημερώνει 
εγγράφως και αιτιολογημένα την Ε.Ε.Ε.Π., χωρίς υπαίτια 
καθυστέρηση. 

16.6 Ο Φορέας Εκμετάλλευσης γνωστοποιεί στην 
Ε.Ε.Ε.Π., τουλάχιστον επτά (7) ημέρες νωρίτερα, την 
ημερομηνία, την ώρα, τον τόπο και τη διαδικασία κα¬ 
ταστροφής των Λαχνών που αποσύρθηκαν. 

Άρθρο 17 

ΤΗΡΗΣΗ ΑΡΧΕΙΩΝ ΚΑΙ ΥΠΟΒΟΛΗ ΑΝΑΦΟΡΩΝ 

17.1 Ο Φορέας Εκμετάλλευσης οφείλει να τηρεί αρ¬ 
χεία για όλες τις λειτουργίες και συναλλαγές του που 
σχετίζονται με τη διεξαγωγή και διαχείριση του Παι- 
γνίου Λαϊκού Λαχείου, με τα μέσα και τη μορφή που 
προβλέπονται στον Κανονισμό Κρατικών Λαχείων. Ιδίως 
υποχρεούται να τηρεί τα παρακάτω αρχεία για περίοδο 
τουλάχιστον δέκα (10) ετών: 
α. Οδηγός Λαϊκού Λαχείου και τροποποιήσεις αυτού, 
β. Εκθέσεις - Αναφορές επί Περιστατικών, 
γ. Αποτελέσματα Κληρώσεων, Πρακτικά Κληρώσεων, 
Διαδικασίες Κληρώσεων και μεταβολές στα υλικά της 
κλήρωσης (π.χ. σφαιρίδια), 
δ. Πίνακες Κερδών έκαστης Κλήρωσης, 
ε. Πρόγραμμα Κληρώσεων και μεταβολές αυτού, 
στ. Σύστημα Διανομής Κερδών και μεταβολές αυτού, 
ζ. Αδιάθετα Γραμμάτια και μη Έγκυροι Λαχνοί/ Τεμάχια 
για κάθε Κλήρωση, 
η. Ποσοστό Αποδιδόμενων Κερδών. 

Θ.Έπαθλα/Κέρδη που αποδόθηκαν τελικά στους Παί¬ 
κτες. 

ι. Αιτήσεις, εκθέσεις, αναφορές που προβλέπονται στις 
διαδικασίες ακύρωσης ή/και απόσυρσης. 

ια. Αιτήσεις καταβολής κερδών μη έγκυρων Λαχνών 
και έγγραφα-απαντήσεις επί των αιτήσεων και σχετικές 
αναφορές. 

ιβ. Τα σώματα των Τεμαχίων που κέρδισαν Έπαθλα 
αξίας άνω των χιλίων (1.000) ευρώ και εξοφλήθηκαν. 

ιγ. Στοιχεία των νικητών που κέρδισαν Έπαθλα αξίας 
άνω των χιλίων πεντακοσίων (1.500) ευρώ. 


ιδ. Αρχείο καταγγελιών και εκθέσεις σχετικών ενερ¬ 
γειών. 

ιε. Αρχείο Παραπόνων και εκθέσεις σχετικών ενερ¬ 
γειών. 

ιστ. Κάθε άλλο αρχείο που επιβάλλεται από τον παρό¬ 
ντα Ειδικό Κανονισμό, τον Κανονισμό Κρατικών Λαχείων, 
τη Σύμβαση Παραχώρησης και τις εκάστοτε διατάξεις 
που διέπουν τη λειτουργία, την παραγωγή και τη δια¬ 
χείριση των Κρατικών Λαχείων, όπως θεσπίζονται από 
την Ε.Ε.Ε.Π. 

17.2 Χωρίς να θίγονται οι απαιτήσεις κοινοποίησης ή 
έγκρισης στο πλαίσιο του παρόντος Ειδικού Κανονισμού 
ή του Κανονισμού Κρατικών Λαχείων, ο Φορέας Εκμε¬ 
τάλλευσης υποβάλλει στην Ε.Ε.Ε.Π., εντός του μηνάς 
Φεβρουάριου κάθε επόμενου έτους αναφορά για το 
προηγούμενο έτος που περιλαμβάνει: 

α. Σύνολο πωληθέντων Λαχνών, 
β. Σύνολο κύκλου εργασιών (ακαθάριστες εισπράξεις), 
γ. Ποσοστό Αποδιδόμενων Κερδών, 
δ. Κέρδη που αποδόθηκαν τελικά στους Παίκτες, 
ε Εκθέσεις Περιστατικών, 
στ. Ακυρώσεις και Αποσύρσεις Λαχνών, 
ζ. Συνοπτική αναφορά για παράπονα και καταγγελίες, 
η. Κάθε άλλη πληροφορία την οποία ζητά η Ε.Ε.Ε.Π. 
στο πλαίσιο άσκησης των αρμοδιοτήτων της. 

17.3 Οι λαχνοί για τους οποίους δεν προβλέπεται ρη- 
τώς στον παρόντα κανονισμό ότι διατηρούνται σε αρ¬ 
χείο, ή για τα οποία δεν υφίσταται υποχρέωση πρόνοιας 
ή ειδικός λόγος διατήρησης, καταστρέφονται, με δια¬ 
δικασίες που ορίζονται από το Φορέα Εκμετάλλευσης. 

17.4 Ο Φορέας Εκμετάλλευσης υποβάλλει στην Ε.Ε.Ε.Π. 
τις αναφορές και γνωστοποιήσεις που προβλέπονται 
στις ειδικότερες διατάξεις του Ειδικού Κανονισμού. Οι 
γνωστοποιήσεις υποβάλλονται μέσω σταθερού μέσου. 
Ως σταθερό μέσο θεωρείται κάθε μέσο το οποίο εί¬ 
ναι δεκτικό αποθήκευσης, όπως αρχείο αυτόματα πα- 
ραγόμενο από το Πληροφοριακό Σύστημα του Φορέα 
Εκμετάλλευσης, μήνυμα ηλεκτρονικού ταχυδρομείου, 
έγγραφο, είτε, τέλος κάθε άλλο μέσο που θα υποδεί¬ 
ξει η Ε.Ε.Ε.Π. Σε περιπτώσεις έκτακτων Περιστατικών 
είναι δυνατή η τηλεφωνική ενημέρωση της Ε.Ε.Ε.Π., με 
την προϋπόθεση ότι ακολουθεί ενημέρωση με σταθερό 
μέσο, χωρίς υπαίτια βραδύτητα, όταν οι περιστάσεις 
το επιτρέψουν. 

ΑΡΘΡΟ 18 
ΕΝΑΡΞΗ ΙΣΧΥΟΣ 

18.1 Η ισχύς της παρούσας άρχεται από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - θ-πιαϊΙ: ννββιπ35ΐβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 1280505140008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































